**ถนนสายไหม** (หรือ **ถนนสุขาภิบาล 5 (สายไหม)**) เป็นถนนที่ตั้งอยู่ในท้องที่แขวงสายไหม เขตสายไหม กรุงเทพมหานคร มีความกว้าง 20 เมตร ยาว 6,670 เมตร มีจุดเริ่มต้นอยู่บริเวณคลองสองและจุดสิ้นสุดอยู่บริเวณคลองพระยาสุเรนทร์ เป็นถนนที่เชื่อมต่อกับถนนสำคัญหลายสาย ได้แก่ ถนนเลียบคลองสอง (พหลโยธิน 54/1) ถนนสุขาภิบาล 5 (ออเงิน) และถนนหทัยราษฎร์ และเชื่อมต่อไปยังถนนพหลโยธิน ถนนลำลูกกา ถนนกาญจนาภิเษก ถนนเทพรักษ์ ทางพิเศษฉลองรัช รวมถึงย่านวัชรพลและย่านรามอินทราได้

ในอดีตถนนสายไหมมีสภาพเป็นคันดินที่ตัดผ่านทุ่งนาขนานตามแนวยาวกับคลองหกวาสายล่างและคลองหมอนสี่สิบ มีขนาดช่องทางกว้าง 3 เมตร รถยนต์สามารถสัญจรได้เฉพาะในฤดูแล้ง ต่อมาเมื่อ พ.ศ. 2526 เกิดน้ำท่วมอย่างหนักในกรุงเทพมหานคร ทำให้น้ำที่ไหลบ่ามาทางทิศเหนือผ่านเข้ามาทางคลองหกวาสายล่าง ทางเขตบางเขนจึงทำโครงการป้องกันและแก้ไขปัญหาน้ำท่วมโดยกำหนดให้ถนนสายไหมเป็นแนวคันดินกั้นน้ำและสร้างประตูระบายน้ำตามแนวถนน 3 แห่ง ที่บริเวณคลองสอง คลองลำหม้อแตก และคลองพระยาสุเรนทร์ โดยก่อสร้างถนนแล้วเสร็จเมื่อ พ.ศ. 2527 เป็นถนนลาดยางขนาด 2 ช่องจราจร ผิวคันทางกว้าง 6 เมตร ทำให้การเดินทางสะดวกยิ่งขึ้น ต่อมา พ.ศ. 2537 ได้ปรับปรุงถนนให้กว้างขึ้นและซ่อมแซมทั่วไป

พ.ศ. 2539 ถนนสายไหมได้รับการปรับปรุงอีกครั้ง โดยขยายถนนเป็น 4 ช่องจราจร สร้างจากคอนกรีตเสริมเหล็ก คันทางกว้าง 14 เมตร พร้อมท่อระบายน้ำและทางเท้าสองฝั่ง รวมเป็นระยะทางทั้งสิ้น 6,670 เมตร สภาพปัจจุบันเป็นย่านอยู่อาศัย มีหมู่บ้านจัดสรร จากการประเมินทุนทรัพย์ที่ดินรอบบัญชี พ.ศ. 2559–2562 ราคาที่ดินประเมินบริเวณถนนสายไหมมีราคา 45,000 บาทต่อตารางวา

อ้างอิง
-------

1. ↑  "รายชื่อถนน ตรอก ซอย เขตสายไหม" (PDF). คลังข้อมูลเก่าเก็บจากแหล่งเดิม (PDF)เมื่อ 2022-11-29. สืบค้นเมื่อ 2022-05-13.
2. ↑  "รู้จักย่านสายไหมแบบเจาะลึก".
3. ↑  นิภาภรณ์ ภูจำนงค์. "ผลกระทบจากการปรับปรุงถนนวัชรพลและถนนสายไหม ต่อการพัฒนาทางกายภาพในพื้นที่ชานเมืองกรุงเทพมหานคร" (PDF). จุฬาลงกรณ์มหาวิทยาลัย.
4. ↑  "สรุปราคาประเมินทุนทรัพย์ที่ดิน รอบบัญชี ปีพ.ศ.2559-2562". กรมธนารักษ์.

| * ด
* ค
* ก
เขตสายไหม |
| --- |
| แขวง | 
* คลองถนน
* สายไหม
* ออเงิน

 | ที่ตั้งของเขตสายไหมในกรุงเทพมหานคร |
| ประวัติศาสตร์ | 
* หมู่บ้านสายไหม ตำบลคูคต อำเภอลำลูกกา จังหวัดปทุมธานี
* ตำบลสายไหม อำเภอลำลูกกา จังหวัดปทุมธานี
* ตำบลสายไหม อำเภอบางเขน จังหวัดพระนคร
* แขวงสายไหม เขตบางเขน กรุงเทพมหานคร
* เขตสายไหม กรุงเทพมหานคร

 |
| ภูมิศาสตร์ | 
* คลองพระยาสุเรนทร์ (หนองใหญ่)
* คลองสอง
* คลองหกวาสายล่าง
* คลองหนองจอก
* คลองหนองตะแคง
* คลองหนองบัวมน
* คลองหนองผักชี (ลำผักชี)
* คลองออเป้ง (บึงพระยาสุเรนทร์)

 |
| เศรษฐกิจ | 

|  |  |
| --- | --- |
| คมนาคม | 
* ทางพิเศษฉลองรัช
* ถนน
	+ กาญจนาภิเษก
	+ จตุโชติ
	+ จันทรุเบกษา
	+ เฉลิมพงษ์
	+ เทพรักษ์
	+ พหลโยธิน
	+ เพิ่มสิน
	+ เลียบคลองสอง
	+ วัชรพล
	+ สายไหม
	+ สุขาภิบาล 5
* รายชื่อทางแยก
	+ คปอ.
	+ พลาธิการ ทอ.
* รถไฟฟ้าบีทีเอส สายสุขุมวิท
	+ โรงพยาบาลภูมิพลฯ
	+ พิพิธภัณฑ์กองทัพอากาศ
	+ แยก คปอ.

 |
| ธุรกิจ | 
* ประตูกรุงเทพ พลาซา

 |

 |
| สังคม | 

|  |  |
| --- | --- |
| การศึกษา | 
* วิทยาลัยพยาบาลทหารอากาศ
* โรงเรียนผ่องสุวรรณวิทยา สายไหม
* โรงเรียนฤทธิยะวรรณาลัย
* โรงเรียนฤทธิยะวรรณาลัย ประถม
* โรงเรียนฤทธิยะวรรณาลัย ๒
* โรงเรียนสายไหม (ทัศนารมย์อนุสรณ์)
* *รายชื่อโรงเรียน*

 |
| สาธารณสุข | 
* โรงพยาบาลภูมิพลอดุลยเดช
* โรงพยาบาลสายไหม

 |
| วัฒนธรรม | 
* วัดเกาะสุวรรณาราม
* วัดพรพระร่วงประสิทธิ์
* วัดหนองใหญ่
* วัดอยู่ดีบำรุงธรรม

 |
| กีฬา | 
* สโมสรฟุตบอล
	+ เกร็กคู สายไหม ยูไนเต็ด

 |

 |
| หมวดหมู่ หมวดหมู่ |